шеговити разкази за Крадци
Двама апаши минавали покрай оградата на някаква къща посреднощ. По-старият крадец видял в двора огромен камък. И подхвърлил на своя авер:
- Ееей, айде да го гепим!
- Ама, защо?...
- Ей, младо и зелено! Слушай батко си и се учи!
И така двамата съучастници вдигнали тежкия камък и побягнали с него!
След малко, младият се обадил:
- Ох, голям зор! Дай да си починем малко!
- Не ми говори глупости! Продължаваме!
След известно време, оня пак простенал:
- Леле, отели ми се вола!
- Млъквай и носи!
Най-сетне, двамата стигнали до бандитското си леговище.
Младокът се оплакал:
- Излезе ми душата! Сега ще ми кажеш ли за какъв дявол мъкнахме тоя проклет камък?
Старият апаш отговорил:
- А, бе и аз не знам. Ама - нека си го имаме!